Številka: 070-1/2023-6

Datum: 19. 02. 2024

Zdravstveni dom Kočevje, Roška cesta 18, 1330 Kočevje (v nadaljevanju: organizator), skladno z 52. členom Zakona o stvarnem premoženju države in samoupravnih lokalnih skupnosti (*Uradni list RS, št. 11/18 in 79/18*) in 19. členom Uredbe o stvarnem premoženju države in samoupravnih lokalnih skupnosti (*Uradni list RS, št. 31/18*) objavlja

NAMERO ZA SKLENITEV NEPOSREDNE POGODBE O BREZPLAČNI UPORABI NEPREMIČNINE

1. **Naziv in sedež lastnika**

Občina Kočevje, Ljubljanska cesta 26, 1330 Kočevje.

1. **Naziv in sedež upravljavca**

Zdravstveni dom Kočevje, Roška cesta 18, 1330 Kočevje.

1. **Opis predmeta neposredne pogodbe**

Predmet oddaje v brezplačno uporabo je poslovni prostor v stavbi na naslovu Roška cesta 20, Kočevje, ki se nahaja v delu pritličja, v skupni tlorisni površini 333,25 m2, s pravico souporabe skupnih prostorov in funkcionalnih zemljišč ter parkirnih mest, ki pripadajo temu objektu.

Pogoji:

* prijavitelj je lahko oseba javnega prava za opravljanje javnih nalog s področja nefrološke dejavnosti;
* poslovni prostor bo oddan v brezplačno uporabo po sistemu »videno – prevzeto«;
* poslovni prostor bo oddan v brezplačno uporabo za obdobje petih let od sklenitve pogodbe;
* Uporabniki, ki sklenejo pogodbo o brezplačni uporabi nepremičnega premoženja, so skladno s četrtim odstavkom 68. člena Zakon o stvarnem premoženju države in samoupravnih lokalnih skupnosti (Uradni list RS, št. [11/18](http://www.uradni-list.si/1/objava.jsp?sop=2018-01-0457) in [79/18](http://www.uradni-list.si/1/objava.jsp?sop=2018-01-3797)), dolžni kriti obratovalne stroške, stroške manjših vzdrževalnih del, stroške zavarovanja in druge stroške, za katero se stranki dogovorita s pogodbo.
1. Rok za prejem ponudbe ali izjave o interesu

Morebitni interesenti lahko podajo vlogo za brezplačno uporabo – izjavo o interesu do 10. 03. 2024.

Izjava o interesu (s prilogo) naj se vloži na priloženem obrazcu po elektronski poti na info@zdkocevje.si oziroma pošlje priporočeno po pošti na naslov Zdravstvenega doma Kočevje, Roška cesta 18, 1330 Kočevje.

Prijave na namero, ki bodo prispele po razpisanem roku (nepravočasne prijave na namero) in nepopolne prijave (nepravilno izpolnjen obrazec 1) bodo izločene iz postopka. Dokumentacije ni možno naknadno dopolnjevati.

Organizator lahko do sklenitve pravnega posla, postopek zbiranja ponudb ustavi oziroma ne sklene pogodbe z uspelim ponudnikom brez odškodninske odgovornosti.

1. **Sklenitev pogodbe**

Če bo do izteka roka, to je do 10. 03. 2024, prijavo podalo več interesentov, bodo organizirana pogajanja.

1. Vrsta pravnega posla in sklenitev pogodbe

Predmetna nepremičnina se bo oddala v brezplačno uporabo po metodi neposredne pogodbe. Izbrani prijavitelj bo moral pogodbo o brezplačni uporabi nepremičnine skleniti v roku 15 dni po pozivu upravljavca.

1. **Dodatne informacije**

Vsa pojasnila v zvezi s predmetno nepremičnino lahko interesenti dobijo v Zdravstvenem domu Kočevje, Roška cesta 18, 1330 Kočevje, tel. št. 01 893 90 13 (Saša Vidmar Vesel) in e-naslov: sasa.vidmar-vesel@zdkocevje.si.

1. **Drugi pogoji**

Nepremičnina bo oddana v brezplačno uporabo pod pogoji ZSPDSLS-1.

 ZD Kočevje

 Direktor

 Emir Kuduzović

Priloga:

* Priloga 1 (Ponudba za oddajo nepremičnine v brezplačno uporabo)